Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
23 ก.ย. 2559

กำหนด Trailing Stop ที่ 1,486 จุด…กลุ่มโรงไฟฟ้าแข็งแกร่งกว่าตลาด
ดัชนี SET อยู่ที่ 1,491.54 จุด -14.45 จุด -0.96% ปริมาณซื้อขาย 27,100  ลบ.
แนวรับ :          1,486 / 1,470          แนวต้าน :          1,500 / 1,507
 
สรุปทิศทางและแนวโน้มตลาด
SET ไม่ควรหลุด Trailing Stop ที่ 1,486 จุด: แรงขายทำกำไรกดดัน SET ปรับลดลง -0.96% ปิดที่ 1,491.54 จุด ในช่วงเช้าที่ผ่านมา ซี่งเป็นการลดความร้อนแรงของ SET หลังปรับสูงขึ้นแรงเกือบ 100 จุดภายในไม่ถึง 2 สัปดาห์…แม้ SET ยังมีโอกาสปรับสูงขึ้นไปที่แนวต้าน 1,520 จุด อย่างไรก็ตามด้วย Valuation ในเชิง PE ที่สูง 16.3x ทำให้เราแนะนำแค่ Trading เท่านั้น และควรกำหนด Trailing Stop หรือจุด “จำกัดขาดทุน” ที่ 1,486 จุด
กลุ่มหุ้น Defensive อย่างโรงไฟฟ้า มีแนวโน้มแข็งแกร่งกว่าตลาด: แม้ SET ดู “ผันผวน” มากขึ้น แต่หุ้นกลุ่มผู้ผลิตไฟฟ้า มีแน้มแข็งแกร่งกว่าตลาดโดยรวม อย่าง EGCO และ GLOW โดย EGCO (แนวต้าน 195.5 ถ้า Breakout ได้จะมีเป้าหมายถัดไปที่ 204-206 บาท) มีจุดเด่นที่กำลังการผลิตไฟฟ้าที่เพิ่มขึ้นหนุนการเติบโตกำไรต่อเนื่อง 15-8% ในปี 2016-17 ขณะที่ให้ผลตอบแทนจากเงินปันผล 3.3-3.6% ขณะที่ GLOW (แนวต้าน 82.50 บาท) แม้คาดการณ์ผลการดำเนินงานไม่มีการเติบโตเลยในช่วง 2 ปีข้างหน้า แต่ให้ผลตอบแทนจากเงินปันผลสูง 5.3-5.4%
 
หุ้นที่น่าสนใจทางเทคนิค
GLOW “ซื้อ” ราคาหุ้นดีดตัวฟื้นตัวขึ้นกลับมายืนเหนือเส้นค่าเฉลี่ยระยะยาว 3 ปี พร้อมปริมาณการซื้อขายสูงสนับสนุน สอดคล้องกับเครื่องมือ DI+ ชี้ขึ้น มีโอกาสแกว่งฟื้นตัวขึ้น มีแนวต้านแรกที่ 82.50 บาท และมีแนวต้านถัดไปที่ 85.00 บาท
CPALL “ซื้อ” ราคาหุ้นแข็งแกร่งกว่าตลาดยืนเหนือเส้นค่าเฉลี่ยระยะเดือนได้ สอดคล้องกับเครื่องมือ DI+ ตัด ADX ขึ้น และ MACD กลับมาเป็นบวกชี้ขึ้นอีกครั้ง มีแนวต้านแรกที่ All Time High 62.75 บาท และเป้าหมายถัดไปที่ 65.00 บาท
BANPU “ซื้อ” ราคาหุ้นดีดตัวฟื้นตัวขึ้นกลับมายืนเหนือเส้นค่าเฉลี่ย 1 เดือนอีกครั้ง พร้อมปริมาณการซื้อขายหนาแน่น สอดคล้องกับเครื่องมือ MACD ตัด Signal ชี้ขึ้นมีแนวโน้มเป็นบวก มีแนวต้านแรกที่ 15.50 บาท และมีถัดไปที่ GAP 16.00 บาท